Deg wungal-is amenzu  Salas d Nunja  amaru Brahim Tazaɣart yefka azal meqqren deg uglam i tedyanin akk d yiwudam acku ungal-a ibedd ɣef yiwudam d yiḥulfan-nsen. Deg-s i yeɛreḍ umaru ad d-isken tidet n tudert n tmetti taqbaylit seg tama n yiḥulfan n leḥmala. Akken daɣen i yeɛreḍ ad d-isebgen udem aḥeqqani n tmetti taqbaylit d wansayen i tesɛa. Amek tebna tayri gar uqcic d yemma-s neɣ ula gar urgaz d tmeṭṭut deg tmetti taqbaylit.